เรื่องร้องเรียน (ร้องเรียน) วันที่ 2023-04-24 08:39:57 — แขวงคลองชักพระ เขตตลิ่งชัน จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660016862
ขอให้ปรับปรุงการให้บริการของเจ้าหน้าที่ฝ่ายทะเบียนและบัตร ประจำสำนักงานเขตตลิ่งชัน กรุงเทพมหานคร เนื่องจากผู้ร้องแจ้งว่า วันที่ 24 เมษายน 2566 เวลา 10.30 น. เดินทางไปยังสำนักงานเขตตลิ่งชัน กรุงเทพมหานคร เพื่อนำภรรยาของตนไปทำบัตรประจำตัวประชาชนใหม่ เนื่องจากบัตรประชาชนหาย โดยทางภรรยาของผู้ร้องได้ไปติดต่อเจ้าหน้าที่ฝ่ายทะเบียนและบัตร แต่เจ้าหน้าที่เพศหญิง (ไม่ทราบชื่อ-นามสกุล) ชี้แจงว่า ภรรยาของผู้ร้องไม่สามารถทำบัตรประจำตัวประชาชนได้ เพราะใบหน้าของภรรยาเปลี่ยนไป ซึ่งทางหน่วยงานประสงค์ให้บิดา หรือมารดามาเซ็นรับรอง ถึงจะสามารถทำบัตรประจำตัวประชาชนใหม่ได้ ผู้ร้องเกิดข้อสงสัย ในเมื่อภรรยามีเอกสารครบทุกอย่างในการยืนยันตัวตน อาทิ สำเนาทะเบียนบ้าน ใบแจ้งเกิด เป็นต้น ประกอบกับภรรยาก็ได้จดทะเบียนสมรสกับผู้ร้องอย่างถูกต้องตามกฎหมาย สามารถแสดงยืนยันได้อย่างชัดเจน ทำไมถึงไม่สามารถทำบัตรประจำตัวประชาชนใหม่ได้ในทันที อย่างไรถึงเกิดความยุ่งยาก ทำให้ไม่พึงพอใจในการเข้าใช้บริการเป็นอย่างมาก โดยผู้ร้องอยากทราบเหตุผลในการปฏิบัติหน้าที่ดังกล่าว ขอให้ทางสำนักงานเขตตลิ่งชัน กรุงเทพมหานคร ชี้แจงให้ทางผู้ร้องรับทราบผ่านทางระบบเพื่อเป็นการคลายข้อสงสัยให้แก่ผู้ร้องและภรรยาต่อไป (ผู้ร้องประสงค์ให้ปกปิดชื่อ นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata